# PREDSEDA NÁRODNEJ RADY SLOVENSKEJ REPUBLIKY

Číslo: PREDS-30/2020

****

69

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 21. apríla 2020

o námietke poslancov Národnej rady Slovenskej republiky proti neospravedlneniu ich neúčasti na schôdzi Národnej rady Slovenskej republiky

1. **k o n š t a t u j e m, že**
2. poslanci Národnej rady Slovenskej republiky Alan Suchánek, Viera Dubačová, Simona Petrík a Miroslav Beblavý podali 9. a 10. marca 2020 námietky proti rozhodnutiu  
   č. 1965 z 3. marca 2020 o neospravedlnení svojej neúčasti na dvoch rokovacích dňoch  
   58. schôdze Národnej rady Slovenskej republiky v dňoch 18. a 19. februára 2020. Námietku som odstúpil na zaujatie stanoviska do 3. apríla 2020 Mandátovému a imunitnému výboru Národnej rady Slovenskej republiky a podpredsedom Národnej rady Slovenskej republiky,
3. po predložení uznesenia Mandátového a imunitného výboru Národnej rady Slovenskej republiky č. 7 z 3. apríla 2020 a stanovísk podpredsedov Národnej rady Slovenskej republiky Juraja Šeligu, Gábora Grendela, Milana Laurenčíka a Petra Pellegriniho k uvedeným námietkam, po opätovnom posúdení podľa § 63 ods. 7 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**vyhovujem** námietke poslanca Miroslava Beblavého a

**nevyhovujem** námietkam poslancov Alana Suchánka, Viery Dubačovej, Simony Petrík;

1. **p o z m e ň ujem**

**rozhodnutie č. 1965** z 3. marca 2020 v zmysle časti A tohto rozhodnutia tak, že

* + - 1. podľa § 32 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov boli z rokovania 58. schôdze Národnej rady Slovenskej republiky v mesiaci február 2020 vykázaní z rokovacej sály poslanci Národnej rady Slovenskej republiky

Miroslav BEBLAVÝ dňa 18. februára 2020

Martin POLIAČIK v dňoch 18. a 19. február 2020

Jozef MIHÁL v dňoch 18. a 19. február 2020

Simona PETRÍK v dňoch 18. a 19. február 2020

Viera DUBAČOVÁ v dňoch 18. a 19. február 2020

Alan SUCHÁNEK v dňoch 18. a 19. február 2020,

* + - 1. v súlade s § 32 ods. 6 zákona Národnej rady Slovenskej republiky  
         č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **vykázanie z rokovacej sály sa považuje za neospravedlnenú neúčasť na rokovacom dni** **schôdze** Národnej rady Slovenskej republiky,
      2. podľa § 7 ods. 1 a § 2 ods. 1 zákona Národnej rady Slovenskej republiky  
         č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov poslanci Martin Poliačik, Jozef Mihál, Simona Petrík, Viera Dubačová a Alan Suchánek vzhľadom na neospravedlnenú neúčasť podľa § 32 ods. 6 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na dvoch rokovacích dňoch schôdze Národnej rady Slovenskej republiky, strácajú nárok na polovicu platu za mesiac apríl 2020;

1. **žiadam**

vedúceho Kancelárie Národnej rady Slovenskej republiky

postupovať podľa § 7 zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov pri vykonaní straty nárokov.

Boris Kollár  v. r.